Hjørring Kommune har målt et for højt niveau af E. coli-bakterier i badevandet ved Nr. Lyngby Strand. Derfor fraråder kommunen nu badning i hvert fald indtil på fredag. Det skriver Hjørring Kommune på sin facebook-side. Der er nu sat skilte op ved stranden, som advarer strandgæsterne mod at gå i vandet. - Vi udtager en ny vandprøve i dag onsdag og vi forventer svar på prøven fredag. Hvis resultaterne af prøven overholder kvalitetskravene, hejser vi badevandsflaget og fjerner skiltene igen, skriver kommunen.
Det er ikke på Nr. Lyngby Strand man i dag og de næste par dage skal tage sig en dukkert.